
A male Peyerimhoffina gracilis was collected in a trap experiment with the aphid pherom- 
one nepetalactol in Klostersågen east of Sjöbo in Skåne, South-Sweden. P. gracilis has 
recently been reported from Great Britain and Denmark, and it is possible that this species 
is increasing its range to the north in North-Western Europe. 

Gulløynefamilien er en av de artsrikeste familjene 
innenfor ordenen Nettvinger. Larvene er rovdyr 
som lever på bladlus og andre små ”bløte” in- 
sekter som de finner på forskjellige plantearter. 
Noen arter er også rovdyr som voksne, mens an- 
dre lever av honningdugg, pollen eller soppspor- 
er. Antall arter i Sverige er 15-20 medregnet P. 
gracilis. P. gracilis er ikke kjent som predator 
som voksen. Mye mer informasjon om Gulløyne 
finnes i ”Biology of Chrysopidae” (Canard m. fl. 
1984). 

I juni og juli 2004 ble det testet et felleforsøk 
med ulike luktstoff med hensyn på tiltrekking 
av gulløyne. Lokaliteten i Klostersågen like øst 
for Sjöbo (Skåne) består av høye furutrær (Pinus 
silvestris L.) med noen åpne lysninger og ellers 
tett underskog av hovedsakelig rogn (Sorbus au- 
cuparia L.). Deltafeller med limbunn (Pheronet 
AB, Lund) og luktstoff ble hengt opp i ca. 2 me- 
ters høyde og minimum fem meters mellomrom. 
I en av fellene som inneholdt bladlusferomonet 
nepetalactol ble det 6. 6. 2004 fanget en gulløye- 
hann som ble bestemt til Peyerimhoffina gracilis 
(Schneider, 1851) (Neuroptera, Chrysopidae). 


Hverken arten eller slekten har vært funnet i Sve- 
rige tidligere. 

P. gracilis har stor likhet med et lite eksemplar 
av den i Sverige i særklasse vanligste gulløye-ar- 
ten Chrysoperla carnea (Stephens) s. 1. Vingene 
hos P. gracilis er betydelig spissere og smalere 
enn hos C. carnea, og både hannlige og hunn- 
lige kjønnsorgan er tydelig lengre og spissere. Se 
for øvrig Donato m. fl. (2001) for mer detaljert 
beskrivelse av P. gracilis, og Brooks & Banard 
(1990) for full beskrivelse av slekten Peyerimh- 
offina. Antallet tverr-ribber i ytre del av vingene 
er karakteristisk for slekten. 

Hos svenske gulløyne med unntak for C. car- 
nea og P. gracilis treffer den innerste, intermedi- 
ære tverribben på den basale intermediancellen 
(Fig. 1C). Hos C. carnea treffer ribben normalt 
distalt for i den basale intermediancellen (Fig. 
1B), og hos P. gracilis treffer ribben i forlengel- 
sen av den utvendige kanten av den basale me- 
diancellen (Fig. 1A). Nielsen (2004) illustrerer 
disse variantene og bruker karakteren for å skille 
mellom de to artene. 

Her må en imidlertid være oppmerksom på 

Figur 1. A) Vinge av P. gracilis hvor ribben treffer i den utvendige kanten av den basale mediancellen. Vær 
oppmerksom på at enkelte individer av C. carnea kan også ha slikt ribbe mønster. B) Vinge av C. carnea med 
normal plassering av intermediærtverribbe, dvs utenfor den trekantete intermediancellen. C) Normal plassering 
av intermedian tverribbe hos øvrige gulløyne. Slekten Nothochrysa har quadrilateral indermediancelle, slik 
firkantet form opptrer nå og da hos noen andre gulløyne arter. 


Wing of A) P. gracilis, B) C. carnea and C) most other goldeyes. 


at ribbenettet hos gulløyne ikke alltid er helt 
”stabilt”, se for eksempel Ohm (1961) og Greve 
(1969). Når det gjelder denne karakteren kan en- 
kelte individer av C. carnea kan ha et ribbenett 
som ligner det vi finner hos P. gracilis. 

P. gracilis var for øvrig tidligere plassert av 
Hölzel (1970) i slekten Tjederina. Brooks & 
Banard (1990) synonymiserte deretter slekten 
Tjederina Hölzel med slekten Peyerimhoffina 
Lacroix, 1920. 

P. gracilis er utbredt rundt Middelhavet og i 
Mellom- og Øst-Europa. Aspöck m. fl. (1980) 
viser et kart hvor de nordligste funn av P. gra- 
cilis er i Tyskland, godt syd for grensen mot 
Danmark, og dessuten funn fra det sørlige Ned- 
erland. P. gracilis ble først kjent fra de Britiske 
øyer i 2001, næmere bestemt Silwood Park, nær 
Ascot, i Berkshire (Donato m. fl. 2001). 

P. gracilis ble i 2003 også funnet i Danmark, 
nærmere bestemt på øyen Anholt i Kattegat (Ni- 
elsen 2004). Det nye funnet fra Sverige som pre- 
senteres her, kan som både Donato m. fl. (2001) 
og Nielsen (2004) foreslår, tyde på at arten brer 
seg nordover i Europa. 

P. gracilis foretrekker helst gran (Aspöck m 
fl. 1980), men kan også forekomme på furu. Ar- 
ten overvintrer som imago, og antagelig er det 
bare en generasjon pr. år i den nordlige del av 
utbredelsesområdet. C. carnea overvintrer også 
som imago, andre gulløyne tilbringer vinteren i 
tredje larvestadium. 

Vi ønsker å rette en takk til Dr. Tony Hooper og Pro- 
fessor Lester Wadhams ved Rothamsted Research, 
UK, som bidro med luktstoffet nepetalactol. 

